CELEX: 62017TN0479
Language: et
Date: 2017-08-02 00:00:00
Title: Kohtuasi T-479/17: 2. augustil 2017 esitatud hagi – PO versus Euroopa välisteenistus

16.10.2017   
            
            
               ET
            
            
               Euroopa Liidu Teataja
            
            
               C 347/35
            
         2. augustil 2017 esitatud hagi – PO versus Euroopa välisteenistus
   (Kohtuasi T-479/17)
   (2017/C 347/44)
   Kohtumenetluse keel: prantsuse
   
      Pooled
   
   
      Hageja: PO (esindajad: advokaadid N. de Montigny ja J. N. Louis)
   
      Kostja: Euroopa välisteenistus
   
      Nõuded
   
   Hageja palub Üldkohtul:
   
               —
            
            
               tühistada
               
                           —
                        
                        
                           10. novembri 2016. aasta arvutus, mille edastas talle Euroopa välisteenistuse personalihalduse teenistus, ning vajadusel 24. oktoobri e-kiri, milles sama teenistus teatas talle, et tal ei ole õigust tema kahe lapse õppekulude hüvitamisele ulatuses, mis ületab ametnike personalieeskirjade X lisa artiklis 15 piirmäära, kuna ta on ümberõppel;
                        
                     
                           —
                        
                        
                           vajadusel tema 16. mai 2017. aasta kaebusele antud sõnaselge rahuldamata jätmise vastus;
                        
                     
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide puudutab õigusvastasust, kuna 10. novembri 2016. aasta arvutus (edaspidi „vaidlustatud üksikotsus“) ja 15. aprilli 2016. aasta teatis ja 22. septembri 2016. aasta teatis, millele arvutus tugineb, ning Guidelines rikuvad Euroopa Liidu ametike personalieeskirju (edaspidi „personalieeskirjad“) ja selle X lisa.
            
         
               2.
            
            
               Teine väide puudutab õigusvastasust, kuna vaidlustatud üksikotsuse aluseks olevad teatised rikuvad Guidelines’i.
            
         
               3.
            
            
               Kolmas väide, et vaidlustatud üksikotsus on õigusvastane järgmistel põhjustel:
               
                           —
                        
                        
                           on rikutud ettenähtavuse, õiguspärase ootuse ja õiguskindluse põhimõtet ning hea halduse põhimõtet ning nende omandatud õigusi;
                        
                     
                           —
                        
                        
                           on rikutud õigust perekonnale ja õigust haridusele;
                        
                     
                           —
                        
                        
                           on rikutud võrdse kohtlemise ja diskrimineerimiskeelu põhimõtet;
                        
                     
                           —
                        
                        
                           ei ole omavahel kaalutud erinevaid huve ja proportsionaalsuse põhimõtte tagamise vajadust.